Michaelerplatz

A Michaelerplatz (en dialecto vienés Michaelaplåz, en aragonés Plaza de Sant Miguel) ye una plaza disenyata en 1725 y construita en zaguerías d'o sieglo XIX en estilo barroco, situata en o centro d'a ciudat de Viena, Austria.

 Edificios destacatos 
En a Michaelerplatz se agrupan una serie de edificios destacables. Amás d'a debandita dentrata de Sant Miguel d'o Palacio de Hofburg (Michaelerplatz 1, con una cupula sobre l'arco de dentrata a o palacio), ye important destacar en a dentrata d'a carrera Kohlmarkt a presencia d'o Looshaus (Michaelerplatz 3) edificio construito en primerías d'o sieglo XX por l'arquitecto Adolf Loos. Tamién ye destacable o Palacio Herberstein (Michaelerplatz 2), situato en o puesto que antis mas ocupaba o Palais Dietrichstein-Herberstein, construito en estilo neobarroco ta adaptarse a la resta d'edificios d'a plaza. Una d'as ilesias mas importants culturalment y historica d'a ciudat ye a Ilesia de Sant Miguel que da nombre a la plaza. A ilesia, perteneixient a la orden d'os Barnabitas ocupa o numero 5 d'a plaza, estió consagrata en 1217 y se remató de construiyir en 1792.

D'atra man en o centro d'a plaza se troba desde l'anyo 1991 una excavación arqueolochica d'o Museu de Viena ubierta permanentment a on se pueden veyer parti d'os muros y carreras de l'antiga ciudat romana de Vindobona.

 Bibliografía 
  Richard Bösel, Christian Benedik, Kulturkreis Looshaus, Graphische Sammlung Albertina (Hsg): Der Michaelerplatz in Wien: Seine städtebauliche und architektonische Entwicklung (Ausstellungsführer). Kulturkreis Looshaus, Wien 1991
   Forschungsgesellschaft Wiener Stadtarchäologie (Hsg): Fundort Wien: Berichte zur Archäologie Wien 2002 (darin ausführlicher Bericht über die Grabungen am Michaelerplatz)

 Vinclos externos 

  En Google Books
  Wien Museum – Archäologisches Grabungsfeld Michaelerplatz

Categoría:Plazas de Viena